
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 29 

14 Ιανουάριου 2014 


ΑΠΟΦΑΣΕΙ Σ 

Αριθμ. 33/1752 

Δωρεάν Διανομή ρυζιού σε άπορους της Χώρας - 
Καθορισμός λεπτομερειών εφαρμογής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπ’ όψιν: 

Α. Τις διατάξεις: 

1. Του άρθρου 1 παράγραφοι 1, 2, και 3 του Ν. 1338/1983 
(ΦΕΚ Α' 34), «Εφαρμογή του Κοινοτικού Δικαίου» όπως 
τροποποιήθηκε και ισχύει. 

2. Του άρθρου 22 παρ. 3, του ν. 992/79 «Περί οργα- 
νώσεως των διοικητικών υπηρεσιών δια την εφαρμογή 
της Συνθήκης της Προσχωρήσεως της Ελλάδος εις τας 
Ευρωπαϊκός Κοινότητας και ρυθμίσεως συναφών θεσμι¬ 
κών και οργανωτικών θεμάτων» (ΦΕΚ Α' 280). 

3. Του Ν. 2362/1995 (ΦΕΚ/Α'/247) «Περί Δημοσίου Λο¬ 
γιστικού Ελέγχου Δαπανών του Κράτους και άλλες δι¬ 
ατάξεις», όπως τροποποιήθηκε και ισχύει. 

4. Του Ν. 3852/2010 (ΦΕΚ Α' 87), «Νέας Αρχιτεκτονικής 
της Αυτοδιοίκησης και της Αποκεντρωμένης Διοίκησης. 
Πρόγραμμα Καλλικράτης», άρθρο 3 Κεφάλαιο Β. 

5. Του Ν. 2690/1999 (ΦΕΚ 45/Α'/1999) «Κύρωση του Κώ¬ 
δικα Διοικητικής διαδικασίας και άλλες διατάξεις», όπως 
τροποποιήθηκε και ισχύει. 

6. Του άρθρου 1 παρ. 4, του ν. 2469/1997, «Περιορισμός 
κρατικών δαπανών» (ΦΕΚ Α' 38). 

7. Του Ν. 4024/2011 (ΦΕΚ 226/Α'/2011) «Συγκρότηση συλ¬ 
λογικών οργάνων της διοίκησης και ορισμός των μελών 
τους με κλήρωση. 

8. Του Ν. 4013/15-09-2011 (ΦΕΚ 204/Α'/2011) «Σύστα¬ 
ση ενιαίας Αρχής Δημοσίων Συμβάσεων και Κεντρικού 
Ηλεκτρονικού Μητρώου Δημοσίων Συμβάσεων», όπως 
τροποποιήθηκε με το άρθρο 238 του Ν. 4072/11-04-2012 
(ΦΕΚ 86/Α'/2012). 

9. α. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, ο οποίος κυρώ¬ 
θηκε με το άρθρο πρώτο του Π.Δ. 63/22-05-2005 (ΦΕΚ 
98/Α'/2005) «Κωδικοποίηση της νομοθεσίας για την Κυ¬ 
βέρνηση και τα Κυβερνητικά όργανα». 

β. Του Π.Δ. 402/88 (ΦΕΚ 187/Α'/1988) «Οργανισμός 
Υπουργείου Γεωργίας», όπως ισχύει και την υπ’ αριθμ. 


448/100095/2013 απόφαση (ΦΕΚ 2097/Β'/27-08-2013) 
«Αναδιάρθρωση της Γενικής Διεύθυνσης Οικονομικών 
Υπηρεσιών του Υπουργείου Αγροτικής Ανάπτυξης και 
Τροφίμων. 

γ. Του Π.Δ. 60/2007 (ΦΕΚ 64/Α'/2007), «Προσαρμογής 
της Ελληνικής Νομοθεσίας στις διατάξεις της Οδηγίας 
2004/18/ΕΚ «Περί συντονισμού των διατάξεων σύναψης 
δημόσιων συμβάσεων έργων, προμηθειών και υπηρεσι¬ 
ών», όπως τροποποιήθηκε και ισχύει. 

δ. Το Π.Δ. 118/2007 (ΦΕΚ 150/Α'/2007), «Κανονισμός 
Προμηθειών του Δημοσίου», για θέματα διαδικασίας. 

ε. Του Π.Δ. 185/2009 «Ανασύσταση του Υπουργείου 
Οικονομικών κ.λπ.» (Α' 213). 

στ. Του Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (Α' 221). 

ζ. Του Π.Δ. 85/21.06.2012 (ΦΕΚ Α 141/21.06.2012) «περί 
ίδρυσης και μετονομασίας Υπουργείων μεταφορά και 
κατάργηση υπηρεσιών και ειδικότερα το άρθρο 1 αυτού 
περί ίδρυσης Υπουργείου Ανάπτυξης, Ανταγωνιστικότη¬ 
τας, Υποδομών, Μεταφορών και Δικτύων». 

η. Του Π.Δ. 86/21.06.2012 (ΦΕΚ Α' 141/21.06.2012) «περί 
διορισμού Υπουργών, Αναπληρωτών Υπουργών και Υφυ¬ 
πουργών». 

10. Την Οδηγία 2004/18/ΕΚ του Ευρωπαϊκού Κοινο¬ 
βουλίου και του Συμβουλίου, της 31ης Μαρτίου 2004 
«περί συντονισμού των διαδικασιών σύναψης Δημοσί¬ 
ων Συμβάσεων έργων, προμηθειών και υπηρεσιών», σε 
εφαρμογή της οποίας εκδόθηκε ο Κανονισμός 842/2011/ 
ΕΚ της Επιτροπής, της 19ης Αυγούστου 2011, «για την 
κατάρτιση τυποποιημένων εντύπων προς δημοσίευση 
προκηρύξεων και γνωστοποιήσεων στο πλαίσιο των 
διαδικασιών δημοσίων Συμβάσεων». 

11. Της υπ’ αριθμ. Υ48/2012 απόφασης του Πρωθυ¬ 
πουργού «Καθορισμός αρμοδιοτήτων του Αναπληρω¬ 
τή Υπουργού Οικονομικών Χρήστου Σταϊκούρα» (ΦΕΚ 
Β/2105). 

12. Της υπ’ αριθμ. 279/23460/2013 Κ.Υ.Α. «Καθορισμός 
κριτηρίων επιλεξιμότητας τελικών δικαιούχων και φο¬ 
ρέων εκπροσώπησής τους, του προγράμματος Δωρε¬ 
άν Διανομής Τροφίμων σε απόρους της Ευρωπαϊκής 
Επιτροπής» (ΦΕΚ Β’ 414), όπως αυτή ισχύει κάθε φορά. 

Β. Την Ανακοίνωση (ΕΚ): 

Την υπ’ αριθμ. Ο 114/91 ανακοίνωση της Επιτροπής, 
σχετικά με τα χαρακτηριστικά των προϊόντων που 
παρέχονται στο πλαίσιο της κοινοτικής επισιτιστικής 

βοήθειας και την αντίστοιχη ανακοίνωση στο Ο 312/00 
όπως τροποποιήθηκε και ισχύει. 

Γ. Το γεγονός ότι από την παρούσα απόφαση προ- 
καλείται δαπάνη: 

α) Σε βάρος του Κρατικού Προϋπολογισμού ύψους 
3.900.000,00 ευρώ, η οποία θα καλυφθεί από πιστώσεις 
του Τακτικού Προϋπολογισμού του Υπουργείου Αγρο¬ 
τικής Ανάπτυξης και Τροφίμων Φ. 29-110 Κ.Α.Ε. 0873. 

β) Σε βάρος των Προϋπολογισμών των Περιφερει¬ 
ών, το ύψος της οποίας εξαρτάται από πραγματικά 
γεγονότα. 

Δ. Την υπ’ αριθμ. 2/112753/ΔΠΓΚ/20-12-2013, απόφαση 
προέγκρισης δέσμευσης πίστωσης για το έτος 2014, 
ποσού ύψους 3.900.000,00 ευρώ, αποφασίζουμε: 

Αρθρο 1 
Ορισμοί 

• Δικαιούχοι του έργου της δωρεάν διανομής τροφί¬ 
μων, είναι άπορα άτομα σύμφωνα με τους όρους που 
προβλέπονται στην υπ’ αριθμ. 279/23460 ΚΥΑ (ΦΕΚ 414/ 
Β'/22.2.2013), τα οποία εγκρίθηκαν και είναι καταγεγραμ- 
μένα στη βάση δεδομένων του Ο.Π.Ε.Κ.Ε.Π.Ε. για το έτος 
2013, σύμφωνα με τα κριτήρια επιλεξιμότητας της ανω¬ 
τέρω ΚΥΑ καθώς και οι φορείς εκπροσώπησής τους. 

• Φορείς εκπροσώπησης, που μεσολαβούν για τη 
δωρεάν διανομή των προϊόντων στους τελικούς δι¬ 
καιούχους, θεωρούνται οι φορείς παροχής υπηρεσιών 
φιλανθρωπικού, μη κερδοσκοπικού, χαρακτήρα (π.χ. δη¬ 
μόσιες υπηρεσίες, ΝΠΔΔ, ΝΠΙΔ, Ιερές Μητροπόλεις κ.α.), 
όπως αυτοί ορίζονται αναλυτικότερα στην υπ’ αριθμ. 
279/23460 ΚΥΑ (ΦΕΚ 414/Β722.2.2013). 

• Ανάδοχος, ο εκάστοτε οικονομικός φορέας εκτέ¬ 
λεσης των έργων της δωρεάν διανομής ρυζιού, που 
επιλέγεται μετά από Διεθνή Ανοικτό Διαγωνισμό. 

• Οικονομικός φορέας, είναι κάθε Φυσικό ή Νομικό 
πρόσωπο ή Κοινοπραξία, Σύμπραξη ή Ένωση αυτών των 
προσώπων ή και Οργανισμών που προσφέρουν αντιστοί- 
χως την εκτέλεση εργασιών και έργων, την προμήθεια 
προϊόντων ή την παροχή υπηρεσιών στην αγορά. Ο όρος 
Οικονομικός φορέας καλύπτει ταυτόχρονα τις έννοιες 
«προμηθευτής», «πάροχος υπηρεσιών» και «εργολήπτης». 

• Προσφέρων, ο οικονομικός φορέας που έχει υπο¬ 
βάλλει προσφορά. 

Αρθρο 2 
Σκοπός 

Με την παρούσα απόφαση, θεσπίζονται τα αναγκαία 
μέτρα για την υλοποίηση του έργου της δωρεάν δια¬ 
νομής ρυζιού στους απόρους της Χώρας. Το έργο αφο¬ 
ρά στην απόκτηση από την αγορά, μέσω διενέργειας 
Ανοικτού Διεθνούς Διαγωνισμού, ποσότητας ρυζιού, η 
οποία πληροί ποιοτικές και τεχνικές προδιαγραφές με 
καθορισμένη συσκευασία και σήμανση, όπως θα περι¬ 
γράφουν στην αντίστοιχη Διακήρυξη του Διαγωνισμού, 
έχουν παραχθεί σε κράτος μέλος της Ε.Ε. και θα δια¬ 
νεμηθούν δωρεάν, μέσω των φορέων εκπροσώπησης, 
στους απόρους της Χώρας. 

Οι θεσπιζόμενες διατάξεις έχουν ως σκοπό, ιδίως: 

• Τη διασφάλιση των όρων διαφάνειας όσον αφορά 
στη διαδικασία ανάθεσης του έργου της δωρεάν δια¬ 
νομής. 

• Τον καθορισμό των όρων, διαδικασιών και προϋ¬ 
ποθέσεων για τη διανομή του προϊόντος εντός των 


προθεσμιών που θα καθορισθούν από τη Διακήρυξη 
του Διαγωνισμού. 

• Τη συμμετοχή, κατά τη διαδικασία ανάθεσης του 
έργου, όσο το δυνατόν μεγαλύτερου αριθμού ενδιαφε¬ 
ρομένων προσώπων (φυσικών ή νομικών), τα οποίοι απο¬ 
δεδειγμένα διαθέτουν την ικανότητα εκτέλεσης αυτού. 

Αρθρο 3 

Διαδικασία επιλογής αναδόχου 

1. Οι ανάδοχοι του έργου της Δωρεάν Διανομής ρυζιού 
επιλέγονται μετά από Διεθνή Ανοικτό Διαγωνισμό. 

2. Η Διακήρυξη του Διαγωνισμού εκδίδεται από τη Δι¬ 
εύθυνση Προμηθειών Διαχείρισης Υλικού και Υποδομών 
και καθορίζει τη διαδικασία κατάρτισης και υποβολής 
Προσφορών, τα κριτήρια αξιολόγησης των Προσφορών 
και κάθε άλλο αναγκαίο στοιχείο για το αντικείμενο και 
τη διεξαγωγή του διαγωνισμού. 

3. Περίληψη της Διακήρυξης του Διαγωνισμού, δημο¬ 
σιεύεται στο Συμπλήρωμα της Επίσημης Εφημερίδας 
της Ευρωπαϊκής Ένωσης, στην Εφημερίδα της Κυβέρ¬ 
νησης - Τεύχος Διακηρύξεων Δημοσίων Συμβάσεων 
(ΦΕΚ) και σε δύο (2) ημερήσιες Οικονομικές Εφημερίδες 
πανελλαδικής εμβέλειας. Τα έξοδα δημοσίευσης στο 
Συμπλήρωμα της Επίσημης Εφημερίδας της Ευρωπα¬ 
ϊκής Ένωσης βαρύνουν την Ευρωπαϊκή Ένωση, ενώ τα 
έξοδα δημοσίευσης στον τύπο βαρύνουν τον Τακτικό 
Προϋπολογισμό του Υπουργείου Αγροτικής Ανάπτυξης 
και Τροφίμων (Φ.29/110-ΚΑΕ 0841) «Διαφημίσεις και Δη¬ 
μοσιεύσεις γενικά». 

4. Αρμόδια Υπηρεσία για τη διενέργεια του Διαγω¬ 
νισμού της Δωρεάν Διανομής ρυζιού στους απόρους 
της χώρας, είναι η Διεύθυνση Προμηθειών Διαχείρι¬ 
σης Υλικού και Υποδομών του Υπουργείου Αγροτικής 
Ανάπτυξης και Τροφίμων ενώ για την εφαρμογή και 
παρακολούθηση του έργου, αρμόδια Υπηρεσία είναι 
η Διεύθυνση Παραγωγής και Αξιοποίησης Προϊόντων 
Φυτών Μεγάλης Καλλιέργειας (Π.Α.Π.-Φ.Μ.Κ.), του Υπουρ¬ 
γείου Αγροτικής Ανάπτυξης και Τροφίμων. 

5. Δικαίωμα υποβολής Προσφοράς στο Διαγωνισμό 
έχουν όσοι: 

• Δραστηριοποιούνται στην παραγωγή ή και εμπορία 
τροφίμων. 

• Διαθέτουν πιστοποιητικό εν ισχύ, από διαπιστευμένο 
φορέα πιστοποίησης, ότι εφαρμόζουν τις αρχές του 
συστήματος ΗΑΟΟΡ, όπως το ΕΛΟΤ ΕΝ 180 22000:2005 
ή άλλο ισοδύναμο. 

Ο προσφέρων θα πρέπει να αναφέρει στην προσφορά 
του το τμήμα ή τμήματα της σύμβασης που προτίθεται 
να αναθέσει υπό μορφή υπεργολαβίας, καθώς και τους 
υπεργολάβους που προτείνει. Ο ίδιος υπεργολάβος δεν 
μπορεί να συμμετέχει σε περισσότερα του ενός σχή¬ 
ματα προσφερόντων. 

Όταν οι προσφέροντες δεν θα κατασκευάσουν οι ίδιοι 
το τελικό προϊόν, σε δική τους επιχειρηματική μονάδα, 
στην προσφορά τους δηλώνουν την επιχειρηματική 
μονάδα, στην οποία θα κατασκευαστεί το τελικό προ¬ 
ϊόν και το τόπο εγκατάστασής της. Ο προτεινόμενος 
υπεργολάβος που θα αναλάβει το τμήμα της Σύμβασης 
που αφορά στην κατασκευή του τελικού προϊόντος, θα 
πρέπει να διαθέτει πιστοποίηση εν ισχύ, από διαπιστευ¬ 
μένο φορέα πιστοποίησης, ότι εφαρμόζει τις αρχές του 
συστήματος ΗΑΟΟΡ όπως το ΕΛΟΤ ΕΝ 180 22000:2005 
ή άλλο ισοδύναμο. 

Αρθρο 4 

Ποιοτικός Έλεγχος του τελικού 
προϊόντος πριν την διανομή. 

(Α' έλεγχος) 

1. Για τον ποιοτικό επιτόπιο έλεγχο του τελικού προϊ¬ 
όντος στις εγκαταστάσεις παραγωγής του ή στον χώρο 
αποθήκευσης αυτού στην περίπτωση της παραγράφου 5 
του παρόντος άρθρου, συγκροτείται τριμελής επιτροπή 
Α’Ελέγχου στην αρμόδια Διεύθυνση της Περιφέρει¬ 
ας, στην περιοχή της οποίας βρίσκονται οι ανωτέρω 
εγκαταστάσεις. Η επιτροπή αποτελείται από υπαλλή¬ 
λους της αρμόδιας Δ/νσης Περιφέρειας των κλάδων 
ΠΕ Γεωπονικού, ΠΕ Οικονομικού ή Διοικητικού και ΤΕ1 
Γ εωπονικού. Σε περίπτωση έλλειψης ή αδυναμίας συμ¬ 
μετοχής υπαλλήλων των ως άνω οριζομένων κλάδων, 
στην εν λόγω επιτροπή συμμετέχουν διαθέσιμοι κλάδοι 
άλλων κλάδων. Σε κάθε περίπτωση στη σύνθεση της 
επιτροπής πρέπει να συμμετέχει ένας τουλάχιστον Γε- 
ωπόνος (ΠΕ ή ΤΕ). 

2. Οι έλεγχοι διενεργούνται με εντολή του Προϊστα¬ 
μένου της αρμόδιας Διεύθυνσης της Περιφέρειας. Ελέγ¬ 
χεται η ποιότητα και η ποσότητα του προϊόντος ανά 
συσκευασία, τα υλικά συσκευασίας και η σήμανση. Το 
προς διανομή προϊόν πρέπει να είναι αποθηκευμένο 
κατά τρόπο, που να επιτρέπει την απρόσκοπτη πρόσβα¬ 
ση σε αυτό, τη δειγματοληψία και την επισήμανση της 
«παρτίδας» που ελέγχεται. Τα υλικά δειγματοληψιών τα 
προμηθεύει στην επιτροπή ο ανάδοχος. Κατά τη διενέρ¬ 
γεια του ελέγχου και τη δειγματοληψία ομαδοποιούνται 
οι ελεγμένες ποσότητες ετοίμου προϊόντος, στις οποίες 
αντιστοιχεί το προς εξέταση δείγμα και σημαίνονται με 
χαρακτηριστικό και ευδιάκριτο τρόπο (χρώμα, σύμβολο, 
σφραγίδα, ταινία κ.λπ.), ώστε να είναι δυνατή η αναγνώ¬ 
ρισή τους μετά την εξέταση του δείγματος («παρτίδα»). 

3. Κατά τον έλεγχο λαμβάνονται δείγματα προς εξέ¬ 
ταση και αντιδείγματα, τα οποία φυλάσσονται στην 
αρμόδια Διεύθυνση της Περιφέρειας για τέσσερις (4) μή¬ 
νες μετά την ολοκλήρωση της διανομής, στους φορείς 
εκπροσώπησης. Η δειγματοληψία διενεργείται σύμφωνα 
με το Υπόδειγμα 1 του παραρτήματος του άρθρου 14 
της παρούσας και συντάσσεται σχετικό πρακτικό σύμ¬ 
φωνα με το Υπόδειγμα 2 του παραρτήματος του άρθρου 
14 της παρούσας, το οποίο αποστέλλεται μαζί με τα 
δείγματα στο Σταθμό Ελέγχου και Τυποποίησης Δημη¬ 
τριακών Θεσσαλονίκης (Σ.Ε.Τ.Δ.Θ.) και τα αποτελέσματα 
κοινοποιούνται αυθημερόν στη Δ/νση Παραγωγής και 
Αξιοποίησης Προϊόντων Φυτών Μεγάλης Καλλιέργειας 
(Π.Α.Π.-Φ.Μ.Κ.). Η ταυτότητα της παρτίδας από την οποία 
λήφθηκε το δείγμα και τα λοιπά απαραίτητα στοιχεία 
αναγράφονται, από την επιτροπή, ευκρινώς επί και εντός 
των δειγμάτων. Τα δείγματα αποστέλλονται αυθημε¬ 
ρόν στο Σταθμό Ελέγχου & Τυποποίησης Δημητριακών 
Θεσσαλονίκης (Σ.Ε.Τ.Δ.Θ.) για έλεγχο της ποιότητας 
του προϊόντος. Ο Σταθμός Ελέγχου και Τυποποίησης 
Δημητριακών Θεσσαλονίκης (Σ.Ε.Τ.Δ.Θ.), αποστέλλει τα 
αποτελέσματα της εξέτασης αυθημερόν στη Δ/νση Πα¬ 
ραγωγής και Αξιοποίησης Προϊόντων Φυτών Μεγάλης 
Καλλιέργειας (Π.Α.Π.-Φ.Μ.Κ.), στην αρμόδια διεύθυνση 
της Περιφέρειας και στον ανάδοχο. Τα έξοδα αποστο¬ 
λής των δειγμάτων και διενέργειας των αναλύσεων 
βαρύνουν τον ανάδοχο. 

4. Ο Σ.Ε.Τ.Δ.Θ. (Σταθμός Ελέγχου και Τυποποίησης 
Δημητριακών Θεσσαλονίκης) αποστέλλει τα αποτελέ¬ 


σματα των εξετάσεων αυθημερόν μέσω ίαχ και ταχυ¬ 
δρομικά εντός πέντε (5) εργασίμων ημερών στη Δ/νση 
Παραγωγής και Αξιοποίησης Προϊόντων Φυτών Μεγάλης 
Καλλιέργειας (Π.Α.Π.-Φ.Μ.Κ.), στην αρμόδια διεύθυνση 
της Περιφέρειας και στον ανάδοχο. 

5. Η φόρτωση του προς διανομή προϊόντος διενερ- 
γείται μόνο όταν: 

α) το σχετικό αναλυτήριο του Σταθμού Ελέγχου και 
Τυποποίησης Δημητριακών Θεσσαλονίκης (Σ.Ε.Τ.Δ.Θ.), 
πιστοποιεί ότι το προς διανομή προϊόν πληροί τις ποι¬ 
οτικές προδιαγραφές της παρούσας, της Διακήρυξης 
και της Σύμβασης και 

β) έχει διαπιστωθεί από το μακροσκοπικό έλεγχο 
της επιτροπής Α' ελέγχου, ότι πληρούνται οι όροι της 
παρούσας, της διακήρυξης και της σύμβασης, αναφο¬ 
ρικά με την ποιότητα, τα υλικά συσκευασίας και τις 
σημάνσεις. 

6. Κατά τη φόρτωση του προς διανομή προϊόντος 
σε κάθε μεταφορικό μέσο, παρίστανται τα μέλη της 
επιτροπής Α' ελέγχου, κατόπιν προηγούμενης έγγρα¬ 
φης ειδοποίησης του αναδόχου. Η Επιτροπή σφραγίζει 
το φορτίο μετά τη ζύγισή του, καταγράφει τον αριθ¬ 
μό κυκλοφορίας του αυτοκινήτου και συμπληρώνει το 
Υπόδειγμα 3 του παραρτήματος του άρθρου 14 της 
παρούσας, έτσι ώστε: 

• ένα υπόδειγμα να παραμένει στο αρχείο της αρμόδι¬ 
ας διεύθυνσης της Περιφέρειας του τόπου αποθήκευσης 
του προϊόντος, όπου πραγματοποιείται και η φόρτωση, 

• όσα υποδείγματα χρειάζονται (ανάλογα με τον αριθ¬ 
μό των τόπων προορισμού και επιτροπών Β' ελέγχου), 
να συνοδεύουν το φορτίο μαζί με τα δελτία αποστολής 
και την ταινία ζύγισης αυτού και να παραδίδονται στην 
επιτροπή ή στις επιτροπές Β' ελέγχου των τόπων προ¬ 
ορισμού του φορτίου, 

• δύο υποδείγματα να παραδίδονται στον ανάδοχο, 
προκειμένου να αποστείλει ένα εξ αυτών στη Δ/νση 
Παραγωγής και Αξιοποίησης Προϊόντων Φυτών Μεγάλης 
Καλλιέργειας (Π.Α.Π.-Φ.Μ.Κ.) και το άλλο να παραμείνει 
στο αρχείο του. 

• Οι ποσότητες, οι οποίες σύμφωνα με τα αναλυτήρια 
του Σταθμού Ελέγχου και Τυποποίησης Δημητριακών 
Θεσσαλονίκης (Σ.Ε.Τ.Δ.Θ.), δεν πληρούν τις ποιοτικές 
προδιαγραφές επανελέγχονται βάσει του αντιδείγμα- 
τος. Σε περίπτωση που επιβεβαιώνεται το αρνητικό απο¬ 
τέλεσμα, ο ανάδοχος υποχρεούται να αντικαταστήσει 
τις ποσότητες αυτές με ποσότητες που ελέγχονται από 
την επιτροπή ελέγχου και εφαρμόζονται οι διατάξεις 
του άρθρου 10 της παρούσας. 

7. Σε περίπτωση εισαγωγής του τελικού προϊόντος 
από Κράτος Μέλος της Ε.Ε. ο ανάδοχος υποχρεούται 
για την υλοποίηση των ανωτέρω υποχρεώσεων να ανα¬ 
ζητήσει την συνδρομή των αρμοδίων κρατικών αρχών 
του εν λόγω Κράτους Μέλους. Η οριστική παραλαβή 
του τελικού προϊόντος γίνεται στην Ελλάδα από την 
αρμόδια επιτροπή ελέγχου Α' της οικείας Περιφερει¬ 
ακής Ενότητας. 

Αρθρο 5 

Έλεγχος κατά την παράδοση του προϊόντος 
στους φορείς εκπροσώπησης 
(Β' έλεγχος) 

1. Γ ια τον έλεγχο της παράδοσης του ρυζιού στους 
Φορείς εκπροσώπησης, συγκροτούνται με απόφαση του 

προϊσταμένου της αρμόδιας Διεύθυνσης της Περιφέρει¬ 
ας τριμελείς επιτροπές Β' ελέγχου, που αποτελούνται 
από δύο υπαλλήλους της ως άνω Δ/νσης του κλάδου 
ΠΕΙ Γεωπονικού και έναν των κλάδων ΠΕΙ 0, Οικονομικού, 
ΤΕ1 Γεωπονικού. Σε περίπτωση έλλειψης ή αδυναμίας 
συμμετοχής υπαλλήλων των ως άνω οριζόμενων κλά¬ 
δων, στην εν λόγω επιτροπή συμμετέχουν διαθέσιμοι 
υπάλληλοι άλλων κλάδων, με την προϋπόθεση ότι θα 
συμμετέχει ένας τουλάχιστον Γεωπόνος (ΠΕ ή ΤΕ). 

2. Ο ανάδοχος, ειδοποιεί, εγγράφως με απόδειξη, του¬ 
λάχιστον πέντε (5) εργάσιμες ημέρες πριν την αποστολή 
του προϊόντος στους τόπους διανομής, τους φορείς εκ¬ 
προσώπησης και την αρμόδια διεύθυνση της Περιφέρειας 
του τόπου προορισμού του φορτίου, σχετικά με την ημέρα 
και ώρα άφιξης του φορτίου, με ταυτόχρονη κοινοποίηση 
στη Δ/νση Παραγωγής και Αξιοποίησης Προϊόντων Φυτών 
Μεγάλης Καλλιέργειας (Π.Α.Π.-Φ.Μ.Κ.). Η παράδοση του 
έτοιμου προϊόντος στους δικαιούχους φορείς εκπροσώ¬ 
πησης γίνεται σε εργάσιμες ημέρες και ώρες, παρουσία 
της επιτροπής Β' ελέγχου. Η εκφόρτωση και παράδοση 
του προϊόντος γίνεται στους χώρους αποθήκευσης του 
φορέα εκπροσώπησης ή σε χώρο καθορισμένο μετά από 
συνεννόηση του αναδόχου με τον εξουσιοδοτημένο για 
την παραλαβή εκπρόσωπο του φορέα εκπροσώπησης. 

3. Η επιτροπή Β' ελέγχου με την άφιξη του φορτη¬ 
γού, διενεργεί ελέγχους σχετικά με την ύπαρξη ή μη 
σφράγισης του φορτίου, προβλεπόμενης ποσότητας, 
ορθής σήμανσης και συσκευασίας, αλλά και μακροσκο¬ 
πικό -ποιοτικό έλεγχο του προς διανομή προϊόντος και 
συντάσσει πρακτικό σύμφωνα με το Υπόδειγμα 5 του 
παραρτήματος του άρθρου 14 της παρούσας. 

4. Στην περίπτωση κατά την οποία, η επιτροπή Β’ 
ελέγχου διαπιστώσει κάποια από τις παραβάσεις της 
παρ. Α.4. του άρθρου 10 της παρούσας, καταγράφει την 
παράβαση στο πρωτόκολλο παράδοσης - παραλαβής 
το οποίο συμπληρώνεται, σύμφωνα με το Υπόδειγμα 5 
του παραρτήματος του άρθρου 14 της παρούσας και 
το διαβιβάζει αυθημερόν στη Δ/νση Παραγωγής και 
Αξιοποίησης Προϊόντων Φυτών Μεγάλης Καλλιέργειας 
(Π.Α.Π.-Φ.Μ.Κ.) του Υπουργείου Αγροτικής Ανάπτυξης 
και Τροφίμων, για την επιβολή των προβλεπομένων κυ¬ 
ρώσεων του άρθρου 10. Το προϊόν αντικαθίσταται με 
έξοδα του αναδόχου. 

5. Η παράδοση του προϊόντος από τον ανάδοχο στον 
φορέα εκπροσώπησης γίνεται παρουσία της επιτροπής 
Β' ελέγχου, η οποία θεωρεί τα πρωτόκολλα παράδοσης 

- παραλαβής, τα οποία συντάσσονται εις τετραπλούν, 
σύμφωνα με το Υπόδειγμα 6 του παραρτήματος του 
άρθρου 14 της παρούσας.'Ενα πρωτόκολλο παράδοσης 

- παραλαβής παραμένει στην αρμόδια Διεύθυνση της 
Περιφέρειας, ένα παραμένει στο φορέα εκπροσώπησης 
και δύο παραδίδονται στον ανάδοχο, προκειμένου να 
αποστείλει ένα εξ αυτών στη Δ/νση Παραγωγής και 
Αξιοποίησης Προϊόντων Φυτών Μεγάλης Καλλιέργειας 
(Π.Α.Π.-Φ.Μ.Κ.) και το άλλο να παραμείνει στο αρχείο του. 

6. Οι αρμόδιες Διευθύνσεις της Περιφέρειας, μετά το 
πέρας της διαδικασίας παράδοσης - παραλαβής στους 
φορείς εκπροσώπησης της περιοχής αρμοδιότητάς 
τους, αποστέλλουν αυθημερόν με ίαχ και παράλληλα με 
το ταχυδρομείο, στη Δ/νση Παραγωγής και Αξιοποίησης 
Προϊόντων Φυτών Μεγάλης Καλλιέργειας (Π.Α.Π.-Φ.Μ.Κ.), 
συγκεντρωτική κατάσταση, σύμφωνα με το Υπόδειγμα 
7 του παραρτήματος του άρθρου 14 της παρούσας. 


7. Στην περίπτωση, κατά την οποία φορτίο με τελικό 
προϊόν προορίζεται για διανομή σε περισσότερους του 
ενός νομού ή σε περίπτωση μεταφόρτωσης ποσότη¬ 
τας προϊόντος σε άλλο φορτηγό με προορισμό φορείς 
εκπροσώπησης του νομού ή άλλων νομών, το φορτίο 
αποσφραγίζεται από τη επιτροπή Β' ελέγχου της αρ¬ 
μόδιας Διεύθυνσης της Περιφέρειας, που βρίσκεται ο 
πρώτος προορισμός του αυτοκινήτου. Η επιτροπή συ¬ 
ντάσσει πρακτικό αποσφράγισης του φορτίου σύμφωνα 
με το Υπόδειγμα 4 του παραρτήματος του άρθρου 14 
της παρούσας, στο οποίο αναφέρεται η ποσότητα που 
εκφορτώθηκε καθώς και το υπόλοιπο της ποσότητας 
που προορίζεται για άλλη ή άλλες Διευθύνσεις της Περι¬ 
φέρειας ή φορείς εκπροσώπησης, το οποίο συνοδεύει τη 
μεταφερόμενη ποσότητα και παραδίδεται στην επόμενη 
ή επόμενες κατά σειρά άφιξης επιτροπές ελέγχου.Ένα 
πρακτικό παραμένει στην αρμόδια Διεύθυνση της Περι¬ 
φέρειας και δύο παραλαμβάνει ο ανάδοχος προκειμένου 
να διαβιβάσει το ένα εξ’ αυτών στη Δ/νση Παραγωγής 
και Αξιοποίησης Προϊόντων Φυτών Μεγάλης Καλλιέρ¬ 
γειας (Π.Α.Π.-Φ.Μ.Κ.). 

8. Στην περίπτωση αποστολής μικροποσοτήτων προϊ¬ 
όντων μέσω πρακτορείου μεταφορών δεν εφαρμόζεται 
η παρ. 2 του παρόντος άρθρου σχετικά με τη σφράγιση 
του αυτοκινήτου. Η επιτροπή ελέγχου του άρθρου 4 
κατά τη φόρτωση του προϊόντος στον τόπο αποθή¬ 
κευσης, καταγράφει στο πρακτικό ότι η μεταφορά θα 
πραγματοποιηθεί μέσω πρακτορείου. Το εν λόγω πρα¬ 
κτικό συνοδεύει το φορτίο μέχρι τον τελικό παραλήπτη. 

Άρθρο 6 

Παράδοση προϊόντος στους τελικούς δικαιούχους 

Η παράδοση του προϊόντος από τους φορείς εκπρο¬ 
σώπησης στους δικαιούχους γίνεται ως εξής: 

α) Εντός ενός μηνάς από την ημερομηνία παραλαβής 
του προϊόντος, το προϊόν διανέμεται με ευθύνη του 
εκπρόσωπου του φορέα εκπροσώπησης, στους τελικούς 
δικαιούχους σύμφωνα με την απόφαση κατανομής του 
Υπουργού Αγροτικής Ανάπτυξης και Τροφίμων, εκτός 
από τις περιπτώσεις των συσσιτίων όπου ο χρόνος 
δύναται να παραταθεί, σε περίπτωση που δεν έχει 
απορροφηθεί το σύνολο της ποσότητας των προϊόντων. 

β) Εντός μηνός από τη διανομή του προϊόντος στους 
τελικούς δικαιούχους, ο εκπρόσωπος κάθε φορέα εκ¬ 
προσώπησης που διανέμει το προϊόν στα άπορα μέλη 
του, υποβάλλει στην αρμόδια διεύθυνση της Περιφέρει¬ 
ας του τόπου διανομής, σε έντυπη και σε ηλεκτρονική 
μορφή, κατάσταση με πλήρη στοιχεία (ονοματεπώνυμο, 
Α.Φ.Μ., αριθμό δελτίου ταυτότητας, δ/νση κατοικίας, 
τηλέφωνο, ημερομηνία παραλαβής, παραληφθείσα πο¬ 
σότητα και υπογραφή στην έντυπη μορφή) των τελικών 
δικαιούχων που παρέλαβαν το προϊόν. Αντίγραφο της 
κατάστασης φυλάσσεται στα αρχεία του φορέα εκ¬ 
προσώπησης. 

γ) σε περίπτωση που κατά την αποθήκευση του προ¬ 
ϊόντος και πριν την ημερομηνία λήξης αυτού, διαπιστω¬ 
θούν αλλοιώσεις των ποιοτικών του χαρακτηριστικών 
που το καθιστούν ακατάλληλο για διανομή, διενεργείται 
έλεγχος από την επιτροπή Β' ελέγχου και συντάσσει 
πρακτικό που αναφέρει τον τόπο και τις συνθήκες απο¬ 
θήκευσης, την ποσότητα του αλλοιωμένου προϊόντος 
και εισηγείται στη Δ/νση Παραγωγής και Αξιοποίησης 
Προϊόντων Φυτών Μεγάλης Καλλιέργειας (Π.Α.Π.-Φ.Μ.Κ.), 

την επιβολή κυρώσεων, σύμφωνα με τις παραγρ. Α.8. 
και Β.1. του άρθρου 10 της παρούσας. 

Αρθρο 7 

Έλεγχος στους φορείς εκπροσώπησης 
του προγράμματος 

1. Η συνολική ποσότητα του προϊόντος διανέμεται σε 
φορείς εκπροσώπους των δικαιούχων, με σκοπό να την 
διανείμουν δωρεάν στα μέλη τους, που είναι και ο τελι¬ 
κοί δικαιούχοι. Σκοπός των ελέγχων είναι η διαπίστωση 
της καλής εκτέλεσης των έργων της δωρεάν διανομής 
από τους φορείς εκπροσώπησης του προγράμματος 
τόσο όσον αφορά την επιλεξιμότητα όσο και την πα¬ 
ράδοση προϊόντων εντός των ποιοτικών προδιαγραφών 
των σχετικών Διακηρύξεων, στους τελικούς δικαιούχους. 

2. Η επιτροπή Β' ελέγχου διενεργεί, εντός τετραμή- 
νου, αρχής γενομένης από την ημερομηνία άφιξης των 
προϊόντων, επιτόπιους διοικητικούς ελέγχους σε κάθε 
φορέα εκπροσώπησης, για την εξακρίβωση της ορθής 
εφαρμογής του έργου. Τα αποτελέσματα των εν λόγω 
ελέγχων και οι τυχόν διαπιστωθείσες παραβάσεις κα¬ 
ταγράφονται στην έκθεση της Επιτροπής σύμφωνα με 
το υπόδειγμα 8 του παραρτήματος του άρθρου 14 της 
παρούσας. 

3. Οι επιτόπιοι διοικητικοί έλεγχοι διενεργούνται σε 
όλους τους φορείς εκπροσώπησης του προγράμματος 
και σε ποσοστό τουλάχιστο 5% επί του αριθμού των 
τελικών δικαιούχων. Το δείγμα ελέγχου είναι τυχαίο ή 
δύναται να λαμβάνεται βάσει κριτηρίων όπως οι με¬ 
ταβολές στις καταστάσεις των τελικών δικαιούχων, οι 
διαγραφές ή οι παραποιήσεις σε ονόματα δικαιούχων 
και καταγγελίες και οτιδήποτε άλλο κρίνεται σκόπιμο 
να ληφθεί υπόψη από την επιτροπή Β' ελέγχου ή από 
την αρμόδια Διεύθυνση της Περιφέρειας. 

Άρθρο 8 

Έκτακτοι Επιτόπιοι Έλεγχοι 

1. Ο Γενικός Γραμματέας του Υπουργείου Αγροτικής 
Ανάπτυξης και Τροφίμων, με απόφασή του συστήνει 
κλιμάκια ελέγχου για τη διεξαγωγή εκτάκτων ελέγχων 
σε όλα τα στάδια εκτέλεσης των έργων. Οι έλεγχοι 
αυτοί έχουν το ίδιο αντικείμενο με τους τακτικούς ελέγ¬ 
χους, που αναφέρονται στο άρθρο 7 της παρούσας 
και επιπλέον περιλαμβάνουν ελέγχους σχετικά με τον 
τρόπο εκτέλεσης του έργου στις εγκαταστάσεις πα¬ 
ραγωγής - τυποποίησης - συσκευασίας - αποθήκευσης 
και φόρτωσης του τελικού προϊόντος, καθώς και στα 
σημεία διανομής του. Τα κλιμάκια ελέγχου μπορούν να 
συνεργάζονται και να προβαίνουν σε συνδυασμένους 
ελέγχους και με κάθε άλλη Δημόσια Υπηρεσία στην 
οποία έχει ανατεθεί η άσκηση ελεγκτικών καθηκόντων, 
όπως και με τις αρμόδιες Δικαστικές και Αστυνομικές 
Αρχές. Οι έκτακτοι έλεγχοι στους τελικούς δικαιούχους 
δύνανται να περιλαμβάνουν, βάσει ανάλυσης κινδύνου 
και δειγματοληψία διανεμηθέντος προϊόντος για τη δι¬ 
απίστωση τυχόν νοθείας. Σε περίπτωση διαφορετικών 
αποτελεσμάτων μεταξύ των επιτροπών διεξαγωγής 
των έκτακτων ελέγχων και των επιτροπών διεξαγωγής 
των τακτικών ελέγχων κατισχύουν αυτά του παρόντος 
άρθρου. 

2. Ο ανάδοχος του έργου, οι πιθανοί υπεργολάβοι, οι 
φορείς εκπροσώπησης καθώς και οι τελικοί δικαιούχοι 
αυτού αποδέχονται, αμέσως μετά την επίδειξη της σχε¬ 


τικής Απόφασης του Γ ενικού Γ ραμματέα, τη διεξαγωγή 
του εκτάκτου ελέγχου. 

3. Οι επιτροπές έκτακτου ελέγχου συντάσσουν πρα¬ 
κτικό, το οποίο υποβάλλουν στη Δ/νση Παραγωγής και 
Αξιοποίησης Προϊόντων Φυτών Μεγάλης Καλλιέργειας 
(Π.Α.Π.-Φ.Μ.Κ.), του Υπουργείου Αγροτικής Ανάπτυξης 
και Τροφίμων. 

4. Αρνηση των υπόχρεων (ανάδοχος του έργου, οι 
πιθανοί υπεργολάβοι, οι φορείς εκπροσώπησης και οι 
τελικοί δικαιούχοι) να επιτρέψουν τη διεξαγωγή ελέγ¬ 
χου, τακτικού ή έκτακτου, επισύρει κυρώσεις όπως πε- 
ριγράφονται στο άρθρο 10 της παρούσας. 

Αρθρο 9 

Διαβίβαση υποδειγμάτων και έκθεσης ελέγχου 

Εντός είκοσι (20) ημερών από την ολοκλήρωση των 
επιτόπιων διοικητικών ελέγχων του άρθρου 5 της πα¬ 
ρούσας, η αρμόδια Δ/νση της Περιφέρειας διαβιβάζει 
στη Δ/νση Παραγωγής και Αξιοποίησης Προϊόντων Φυ¬ 
τών Μεγάλης Καλλιέργειας (Π.Α.Π.-Φ.Μ.Κ.), συμπληρωμέ¬ 
νη την έκθεση επί της πορείας εφαρμογής του έργου 
(υπόδειγμα 8 του παραρτήματος). 

Αρθρο 10 

Κυρώσεις 

Α. Κυρώσεις στον ανάδοχο 

1. Σε περίπτωση κατά την οποία ο ανάδοχος κληθεί 
και δεν προσέλθει για την υπογραφή της Σύμβασης ή 
δεν καταθέσει την Εγγύηση καλής εκτέλεσης του έργου 
ή δεν εκτελέσει, ή εκτελέσει πλημμελώς το έργο, κη¬ 
ρύσσεται υποχρεωτικά έκπτωτος από το έργο και από 
κάθε δικαίωμα που απορρέει από αυτό. Στον ανάδοχο 
που κηρύσσεται έκπτωτος, επιβάλλονται με υπουργική 
απόφαση, οι προβλεπόμενες από τις διατάξεις του άρ¬ 
θρου 34 του Π.Δ. 118/2007 κυρώσεις. 

2. Σε περίπτωση μη ολοκλήρωσης του έργου της Δω¬ 
ρεάν Διανομής, στις προβλεπόμενες ημερομηνίες, η Δι¬ 
εύθυνση Προμηθειών Διαχείρισης Υλικού και Υποδομών 
του Υπουργείου Αγροτικής Ανάπτυξης και Τροφίμων, 
μετά από πρόταση της Δ/νσης Παραγωγής και Αξιοποί¬ 
ησης Προϊόντων Φυτών Μεγάλης Καλλιέργειας (Π.Α.Π.- 
Φ.Μ.Κ.), προχωρεί σε κατάπτωση μέρους της εγγύησης 
καλής εκτέλεσης, ίσης με το διπλάσιο της αξίας που 
αναλογεί στην αξία της ποσότητας του προϊόντος που 
δεν παρελήφθη ή δεν διενεμήθη εγκαίρως. 

3. Σε περίπτωση διαπίστωσης, βάσει των αποτελεσμά¬ 
των των αναλύσεων του Σ.Τ.Ε.Δ.Θ., ότι το προϊόν παρεκ¬ 
κλίνει των προβλεπομένων προδιαγραφών της σχετικής 
Διακήρυξης, καταπίπτει ποσοστό της εγγύησης καλής 
εκτέλεσης του αναδόχου, ίσο με το τριπλάσιο του πο¬ 
σοστού που αντιπροσωπεύει η δειγματισθείσα παρτίδα, 
σε σχέση με τη συνολική ποσότητα της προσφοράς 
του αναδόχου. 

4. Σε περίπτωση που κατά τη διενέργεια του Β' 
ελέγχου, σύμφωνα με την παρ. 3 του άρθρου 5 της 
παρούσας, διαπιστωθούν παρεκκλίσεις σχετικά με τη 
σφράγιση του φορτηγού, την προβλεπόμενη φορτω- 
θείσα ποσότητα, την ορθή σήμανση και συσκευασία ή 
παρατηρηθούν μακροσκοπικά αλλοιώσεις των ποιοτικών 
χαρακτηριστικών του, τότε: 

α) αν διαπιστωθεί παραβίαση των σφραγίδων, τότε η 
συγκεκριμένη ποσότητα απορρίπτεται και αντικαθίστα¬ 
ται με ίση ποσότητα των προβλεπομένων προδιαγρα- 

φών και επιπλέον καταπίπτει ποσό της εγγύησης καλής 
εκτέλεσης, ίσο με το τετραπλάσιο του ποσοστού που 
αντιπροσωπεύει η δειγματισθείσα παρτίδα, σε σχέση με 
τη συνολική ποσότητα της προσφοράς του αναδόχου. 

β) αν διαπιστωθεί ελλιποβαρές φορτίο, τότε ο ανάδο- 
χος υποχρεούται στην συμπλήρωση της ποσότητας και 
επιπλέον καταπίπτει ποσό της εγγύησης καλής εκτέ¬ 
λεσης, ίσο με το τριπλάσιο του ποσοστού που αντι¬ 
προσωπεύει η δειγματισθείσα παρτίδα, σε σχέση με 
τη συνολική ποσότητα της προσφοράς του αναδόχου. 

γ) αν διαπιστωθεί μη ορθή σήμανση, όπως προβλέπε- 
ται από την διακήρυξη του έργου, τότε απορρίπτονται 
όλες οι κατά περίπτωση ποσότητες και ο ανάδοχος 
υποχρεούται για την αντικατάσταση τους και επιπλέον 
καταπίπτει ποσοστό εκ του ποσού της εγγύησης καλής 
εκτέλεσης του αναδόχου, ίσο με το ήμισυ του ποσο¬ 
στού που αντιπροσωπεύει η δειγματισθείσα παρτίδα, 
σε σχέση με τη συνολική ποσότητα της προσφοράς 
του αναδόχου. 

δ) σε περίπτωση που κατά τον μακροσκοπικό έλεγχο 
του προϊόντος, παρατηρηθούν αλλοιώσεις, τότε η συ¬ 
γκεκριμένη ποσότητα απορρίπτεται και αντικαθίσταται 
με ίση ποσότητα των προβλεπομένων προδιαγραφών. 

5. Οι ως άνω κυρώσεις επιβάλλονται με απόφαση του 
Υπουργού Αγροτικής Ανάπτυξης και Τροφίμων. 

6. Ο Υπουργός Αγροτικής Ανάπτυξης και Τροφίμων 
δύναται, πέραν των άλλων κυρώσεων, να αποκλείει τον 
ανάδοχο του έργου για τα επόμενα πέντε έτη από τους 
διαγωνισμούς του Υπουργείου Αγροτικής Ανάπτυξης 
και Τροφίμων. 

7. Σε όλες τις ανωτέρω περιπτώσεις, ο Υπουργός 
Αγροτικής Ανάπτυξης και Τροφίμων δύναται με από¬ 
φασή του να καλέσει τον καταταγέντα δεύτερο στον 
διαγωνισμό, να εκτελέσει το μη εκτελεσθέν μέρος της 
σύμβασης. 

8. Σε περίπτωση που κατά τη διάρκεια της αποθήκευ¬ 
σης του προϊόντος στις αποθήκες των φορέων εκπρο¬ 
σώπησης, διαπιστωθεί αλλοίωση του προϊόντος που δεν 
οφείλεται σε υπαιτιότητα του φορέα εκπροσώπησης, 
τότε ο ανάδοχος αντικαθιστά στο σύνολο της την εν 
λόγω ποσότητα. 

9. Πριν επιβληθούν οι κυρώσεις του σημείου Α. του 
παρόντος άρθρου, οι οποίες επιβάλλονται αθροιστικά, 
ο ανάδοχος καλείται εγγράφως από τη Δ/νση Παραγω¬ 
γής και Αξιοποίησης Προϊόντων Φυτών Μεγάλης Καλ¬ 
λιέργειας (Π.Α.Π.-Φ.Μ.Κ.), για την υποβολή ενδεχομένων 
παρατηρήσεων και εξηγήσεων. 

Β. Κυρώσεις στους φορείς εκπροσώπησης των δι¬ 
καιούχων 

1. Οι φορείς εκπροσώπησης των δικαιούχων της Δω¬ 
ρεάν Διανομής, υποχρεούνται για την ορθή τήρηση και 
εφαρμογή των όρων και προϋποθέσεων της παρούσας 
απόφασης καθώς και των σχετικών Κοινοτικών Κανο¬ 
νισμών. 

Παραβάσεις που διαπιστώνονται, κατά εφαρμογή των 
διαδικασιών ελέγχου της παρούσας και οφείλονται σε 
πρόθεση ή βαριά αμέλεια αυτών, επισύρουν μία ή πε¬ 
ρισσότερες από τις παρακάτω κυρώσεις: 

α) Πληρωμή διοικητικών προστίμων κατά περίπτωση, 
ανάλογα με το είδος και το εύρος της υπαιτιότητας 
και της παράβασης. 


β) Ολική ή μερική αφαίρεση του παρασχεθέντος οφέ¬ 
λους και διανομή σε άλλους δικαιούχους. 

γ) Απαγόρευση παροχής ή αφαίρεση του οφέλους για 
περίοδο μεταγενέστερη της περιόδου παράβασης και 
σε περίπτωση μη συμμόρφωσής τους, τον αποκλεισμό 
αυτών από το μέτρο της Δωρεάν Διανομής. 

2. Οι ανωτέρω κυρώσεις επιβάλλονται με απόφαση του 
Υπουργού Αγροτικής Ανάπτυξης και Τροφίμων. 

3. Πέραν των ανωτέρω κυρώσεων, σε όποιον αρνείται 
τον έλεγχο και υποβάλλει με τα δικαιολογητικά του 
ψευδή ή ανακριβή στοιχεία ή αποπειράται να παρεκκλί¬ 
νει από τον τελικό προορισμό του προϊόντος (κατανά¬ 
λωση από απόρους), ή αποπειράται να κάνει άλλη χρήση 
του προϊόντος από αυτήν για την οποία προορίζεται ή 
για την οποία το παρέλαβε, εφαρμόζονται οι κείμενες 
διατάξεις της Ποινικής Νομοθεσίας. Οι Υπηρεσίες ελέγ¬ 
χου (επιτροπές Α' και Β' ελέγχου, επιτροπές έκτακτων 
ελέγχων) και η εποπτεύουσα της διεξαγωγής του δια¬ 
γωνισμού Υπηρεσία (Δ/νση Παραγωγής και Αξιοποίησης 
Προϊόντων Φυτών Μεγάλης Καλλιέργειας (Π.Α.Π.-Φ.Μ.Κ.), 
υποχρεούνται αμελλητί να ενημερώνουν την Εισαγγελι- 
κή Αρχή, αποστέλλοντας και τον σχετικό φάκελο. 

Αρθρο 11 

Απαγόρευση εκχώρησης 

Η εκχώρηση μέρους ή του συνόλου του έργου της 
δωρεάν διανομής ρυζιού, είναι δυνατή μόνον με έγ¬ 
γραφη συναίνεση του Υπουργού Αγροτικής Ανάπτυξης 
και Τροφίμων. 

Αρθρο 12 

Τήρηση λογιστικών βιβλίων 

Για την υλοποίηση των διαφόρων ελέγχων, τόσο ο 
ανάδοχος, όσο και οι φορείς εκπροσώπησης (εκτός από 
εκείνους για τους οποίους από τη Νομοθεσία δεν προ- 
βλέπεται), υποχρεούνται να τηρούν τα προβλεπόμενα 
από τις διατάξεις της κείμενης Νομοθεσίας λογιστικά 
βιβλία, με λεπτομερή και αναλυτικά στοιχεία εισόδου- 
εξόδου, μεταφοράς και διανομής του προϊόντος που 
παραδόθηκε ανά κατηγορία φορέων εκπροσώπησης 
όσο τελικών δικαιούχων (άτομο ή οικογένεια) αντίστοι¬ 
χα, τα οποία θα είναι διαθέσιμα όποτε ζητηθούν για 
οποιονδήποτε έλεγχο. 

Αρθρο 13 
Παράρτημα 

Στην παρούσα απόφαση προσαρτάται παράρτημα που 
αποτελεί αναπόσπαστο μέρος αυτής. 

Αρθρο 14 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιανουάριου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΓΡΟΤΙΚΗΣ 

ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΧΡΗΣΤΟΣ ΣΤΑΪΚΟΥΡΑΣ ΑΘΑΝΑΣΙΟΣ ΤΣΑΥΤΑΡΗΣ 

ΠΑΡΑΡΤΗΜΑ 


ΥΠΟΔΕΙΓΜΑ 1 

ΔΩΡΕΑΝ ΔΙΑΝΟΜΗ ΡΥΖΙΟΥ ΡΑΡΒΟΙίΕϋ 

ΠΕΡΙΦΕΡΕΙΑ. 

ΑΡΜΟΔΙΑ Δ/ΝΣΗ ΠΕΡΙΦΕΡΕΙΑΣ. 

Μέθοδος δεινυατοληαιίας στο συσκευασυένο σε χαρτοκιβώτια προϊόν 


Αριθμός χαρτοκιβωτίων 
συσκευασμένου προϊόντος 

Έως 5 χαρτοκιβώτια = 

Έως 100 χαρτοκιβώτια = 

Έως 1.000 χαρτοκιβώτια = 

Άνω των 1.000 χαρτοκιβωτίων = 


Αριθμός χαρτοκιβωτίων για 
δειγματοληψία 


Κάθε χαρτοκιβώτιο 

Ένα χαρτοκιβώτιο ανά πεντάδα 

Ποσοστό 5% των χαρτοκιβωτίων 


Αριθμός ίσος ή λίγο μεγαλύτερος της 
τετραγωνικής ρίζας του συνολικού 
αριθμού χαρτοκιβωτίων του φορτίου 
(όχι λιγότερα των 50 χαρτοκιβωτίων) 


Για κάθε απλό δείγμα απαιτείται ποσότητα τουλάχιστον 500 
γραμμαρίων προϊόντος. Η δειγματοληψία από τα χαρτοκιβώτια γίνεται 
με τη λήψη από το πάνω, μέσο και κάτω μέρος του χαρτοκιβωτίου. 

ΥΠΟΔΕΙΓΜΑ 2 

ΔΩΡΕΑΝ ΔΙΑΝΟΜΗ ΡΥΖΙΟΥ ΡΑΡΒΟΙίΕΩ 

ΠΕΡΙΦΕΡΕΙΑ. 

ΑΡΜΟΔΙΑΔ/ΝΣΗ ΠΕΡΙΦΕΡΕΙΑΣ. 


ΠΡΑΚΤΙΚΟ ΔΙΕΝΕΡΓΕΙΑΣ ΔΕΙΓΜΑΤΟΛΗΨΙΑΣ ΕΠΙΤΡΟΠΗΣ Α' ΕΛΕΓΧΟΥ 
ΣΤΟΝ ΤΟΠΟ ΠΑΡΑΓΩΓΗΣ Ή ΑΠΟΘΗΚΕΥΣΗΣ ΚΑΙ ΕΠΙΚΕΙΜΕΝΗΣ 
ΦΟΡΤΩΣΗΣ ΤΕΛΙΚΟΥ ΠΡΟΪΟΝΤΟΣ ΡΥΖΙΟΥ ΡΑΡΒΟΙΙ-Εϋ 

Οι κάτωθι υπογεγραμμένοι, 

1 . 


2 . 


3. 

οι οποίοι, σύμφωνα με την υπ' αριθμ. απόφαση του 

Προϊσταμένου της αρμόδιας διεύθυνσης της Περιφέρειας, αποτελούμε μέλη της 
επιτροπής Α' ελέγχου, ενεργούντες σύμφωνα με την υπ' 


αριθμ. κοινή υπουργική απόφαση, μεταβήκαμε στο 

χώρο αποθήκευσης του έτοιμου προς διανομή προϊόντος του 


εργοστασίου . και παρουσία του 

εξουσιοδοτημένου εκπροσώπου του 

αναδόχου. 

πιστοποιούμε ότι : 


• Διαπιστώσαμε ότι η συσκευασία και οι σημάνσεις του προϊόντος είναι εντός 
των προδιαγραφών και ως εκ τούτου 

• Διενεργήσαμε δειγματοληψία από την παρτίδα Νο . που 

μαρκάραμε, η οποία αντιπροσωπεύει ποσότητα .κιλών 

συσκευασμένου ρυζιού ραΓόοίΙθό σε πακέτα.και συσκευασμένα 

σε εξωτερική συσκευασία.κιλών 

και λάβαμε.δείγματα και.αντιδείγματα, όπως ορίζεται στο 

άρθρο 9 και στο υπόδειγμα 1, της παραπάνω αναφερόμενης Κ.Υ.Α. 

Τα . δείγματα συνοδεία του παρόντος πρακτικού θα αποσταλούν 

αυθημερόν στο Σ.Ε.Τ.Δ.Θ. προκειμένου να εξεταστούν και να συνταχθεί η 

σχετική έκθεση, η οποία θα αποσταλεί ταχυδρομικά και αυθημερόν μέσω ΡΑΧ 
στους παρακάτω αποδέκτες : 

• Οικεία Δ/νση Περιφέρειας 

• Δ/νση ΠΑΠ-Φυτών Μεγάλης Καλλιέργειας 

• Ανάδοχο του έργου 

• Το παρόν υπογράφεται, θεωρείται και αποστέλλεται αυθημερόν στην 

Δ/νση ΠΑΠ-Φυτών Μεγάλης Καλλιέργειας στο ΡΑΧ : . 

ΤΟΠΟΣ ΚΑΙ ΗΜΕΡΟΜΗΝΙΑ: 

Η ΕΠΙΤΡΟΠΗ Α' Ο ΕΞΟΥΣΙΟΔΟΤΗΜΕΝΟΣ 

ΕΛΕΓΧΟΥ ΕΚΠΡΟΣΩΠΟΣ ΤΟΥ ΑΝΑΔΟΧΟΥ 


1 . 


2 . 


(ΟΝΟΜΑΤΕΠΩΝΥΜΟ, ΥΠΟΓΡΑΦΗ, ΣΦΡΑΓΙΔΑ) 

ΥΠΟΔΕΙΓΜΑ 3 

ΔΩΡΕΑΝ ΔΙΑΝΟΜΗ ΡΥΖΙΟΥ ΡΑΡΒΟΙΙΕΩ 

ΠΕΡΙΦΕΡΕΙΑ. 

ΑΡΜΟΔΙΑ Δ/ΝΣΗ ΠΕΡΙΦΕΡΕΙΑΣ. 

ΒΕΒΑΙΩΣΗ ΜΕΛΟΥΣ ΤΗΣ ΕΠΙΤΡΟΠΗΣ Α' ΕΛΕΓΧΟΥ - ΦΟΡΤΩΣΗΣ 

Ο κάτωθι υπογεγραμμένος ., 

ο οποίος σύμφωνα με την υπ' αριθμ. απόφαση του 

Προϊσταμένου της αρμόδιας διεύθυνσης της Περιφέρειας, αποτελώ μέλος της 
επιτροπής Α' ελέγχου και ενεργώντας σύμφωνα με την υπ' 

αριθμ. κοινή υπουργική απόφαση, βεβαιώνω ότι ο 

ανάδοχος του έργου της δωρεάν διανομής ρυζιού ροΓόοίΙθό έτους 201... με την 

επωνυμία . 

πραγματοποίησε φόρτωση στο υπ’ αριθμ.φορτηγό αυτοκίνητο, 

ποσότητας .κιλών συσκευασμένου, έτοιμου προς διανομή 

προϊόντος ήτοι .χαρτοκιβώτια και .κιλά, το οποίο 

φορτηγό σφράγισα με μολυβδοσφραγίδες 


χαρακτηριστικών.για να παραδοθεί ως κατωτέρω : 


Προορισμός 
(Περιφέρεια - 
Π.Ενότητα) 

Δελτίο 

αποστολής/ 

ημερομηνία 

Αποδέκτης φορέας 
εκπροσώπησης 

Ποσότητα 
προϊόντος 
(σε κιλά) 

Αριθμός 

χαρτοκιβωτίων 

Η φορτωθείσα ποσότητα προϊόντος έχει ελεγχθεί με το υπ' 

αριθμ.δελτίο Χημικής εξέτασης, ευρέθη εντός 

προδιαγραφών και κρίθηκε κατάλληλη προς διανομή. 

Το παρόν συνετάχθη εις τετραπλούν και υπογράφεται ως κατωτέρω : 

ΠΑΡΑΤΗΡΗΣΕΙΣ : 


ΤΟΠΟΣ ΚΑΙ ΗΜΕΡΟΜΗΝΙΑ: 

Ο ΕΚΠΡΟΣΩΠΟΣ ΤΗΣ ΕΠΙΤΡΟΠΗΣ Ο ΕΞΟΥΣΙΟΔΟΤΗΜΕΝΟΣ 

ΕΚΠΡΟΣΩΠΟΣ ΤΟΥ ΑΝΑΔΟΧΟΥ 


(ΟΝΟΜΑΤΕΠΩΝΥΜΟ, ΥΠΟΓΡΑΦΗ, ΣΦΡΑΓΙΔΑ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 4 

ΔΩΡΕΑΝ ΔΙΑΝΟΜΗ ΡΥΖΙΟΥ ΡΑΡΒΟΙίΕΩ 

ΠΕΡΙΦΕΡΕΙΑ. 

ΑΡΜΟΔΙΑ Δ/ΝΣΗ ΠΕΡΙΦΕΡΕΙΑΣ. 

ΠΡΑΚΤΙΚΟ ΑΠΟΣΦΡΑΓΙΣΗΣ ΤΗΣ ΕΠΙΤΡΟΠΗΣ Β' ΕΛΕΓΧΟΥ ΚΑΤΑ ΤΗΝ 

ΑΦΙΞΗ ΤΟΥ ΣΦΡΑΓΙΣΜΕΝΟΥ ΦΟΡΤΗΓΟΥ 
(για διανομή σε περισσότερες τις μια Περιφερειακής 
Ενότητας/ μεταφόρτωση) 

Οι κάτωθι υπογεγραμμένοι, 

1 . 


2 . 


3. 

οι οποίοι, σύμφωνα με την υπ' αριθμ. απόφαση του 

Προϊσταμένου της αρμόδιας διεύθυνσης της Περιφέρειας, αποτελούμε μέλη της 
επιτροπής Β' ελέγχου, ενεργούντες σύμφωνα με την υπ' 


αριθμ. κοινή υπουργική απόφαση, βεβαιώνουμε την 

άφιξη του με αρ. κυκλοφορίας .σφραγισμένου φορτηγού 


στην Περιφερειακή Ενότητα, φορτωμένου με ποσότητα . κιλών 

ρυζιού ρθΓόοίίθό από τον ανάδοχο του έργου της δωρεάν διανομής στους 

απόρους της χώρας, έτους 201. με την 

επωνυμία..,με πρώτο 

προορισμό την Περιφερειακή μας Ενότητα. 


Παρουσία εκπροσώπου του αναδόχου, το φορτηγό αποσφραγίστηκε και από το 

σύνολο της ποσότητας εκφορτώθηκαν, .κιλά ρυζιού ραΓόοίΙθό 

προκειμένου να διανεμηθούν σε φορείς εκπροσώπησης της περιοχής 

αρμοδιότητας μας και η υπόλοιπη ποσότητα των .κιλών 

παρέμεινε στο φορτηγό για να παραδοθεί στους δικαιούχους φορείς 
εκπροσώπησης της/των εξής Περιφερειακών Ενοτήτων: 

(αναφέρονται αναλυτικά τα κιλά ανά Π.Ε.) 

Α/Α 

ΠΕΡΙΦΕΡΕΙΑΚΗ ΕΝΟΤΗΤΑ 

ΚΙΛΑ 

1 . 



2. 



3. 




Σε περίπτωση μεταφόρτωσης ποσότητας προϊόντος σε άλλο φορτηγό με 
προορισμό φορείς εκπροσώπησης της ίδιας ή άλλης Περιφερειακής Ενότητας, 
παρουσία της επιτροπής Β' ελέγχου, καταγράφεται ο αριθμός 

φορτηγού., καθώς και τα απαραίτητα παραστατικά (Δελτίο 

αποστολής .- φορτωτική..) που 

συνοδεύουν το φορτίο. 

Το παρόν συνοδεύει το φορτίο και παραδίδεται κατά σειρά άφιξης στα μέλη της 
επιτροπής Β' ελέγχου της/των Περιφερειακών Ενοτήτων που έπονται της 
παρούσας παράδοσης. 

ΠΑΡΑΤΗΡΗΣΕΙΣ : 


ΤΟΠΟΣ ΚΑΙ ΗΜΕΡΟΜΗΝΙΑ: 

Η ΕΠΙΤΡΟΠΗ Β’ ΕΛΕΓΧΟΥ Ο ΕΞΟΥΣΙΟΔΟΤΗΜΕΝΟΣ 

ΕΚΠΡΟΣΩΠΟΣ ΤΟΥ ΑΝΑΔΟΧΟΥ 


1 . 


2 . 


3. 


(ΟΝΟΜΑΤΕΠΩΝΥΜΟ, ΥΠΟΓΡΑΦΗ, ΣΦΡΑΓΙΔΑ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 5 

ΔΩΡΕΑΝ ΔΙΑΝΟΜΗ ΡΥΖΙΟΥ ΡΑΡΒΟΙίΕΩ 

ΠΕΡΙΦΕΡΕΙΑ. 

ΑΡΜΟΔΙΑ Δ/ΝΣΗ ΠΕΡΙΦΕΡΕΙΑΣ. 

ΠΡΑΚΤΙΚΟ ΤΗΣ ΕΠΙΤΡΟΠΗΣ Β' ΕΛΕΓΧΟΥ 

ΚΑΤΑ ΤΗΝ ΑΦΙΞΗ ΤΟΥ ΣΦΡΑΓΙΣΜΕΝΟΥ ΦΟΡΤΗΓΟΥ ΣΤΗΝ 

ΠΕΡΙΦΕΡΕΙΑΚΗ ΕΝΟΤΗΤΑ 


Οι κάτωθι υπογεγραμμένοι, 

1 . 


2 . 


3. 

οι οποίοι, σύμφωνα με την υπ' αριθμ. απόφαση του 

Προϊσταμένου της αρμόδιας διεύθυνσης της Περιφέρειας, αποτελούμε μέλη της 
επιτροπής Β' ελέγχου, ενεργούντες σύμφωνα με την υπ' 

αριθμ. κοινή υπουργική απόφαση, βεβαιώνουμε την 

άφιξη του με αρ. κυκλοφορίας .σφραγισμένου φορτηγού 

στην Περιφερειακή Ενότητα, φορτωμένου με ποσότητα . κιλών 

ρυζιού ΡΑΡΒΟΙΙΕϋ, δηλαδή.χαρτοκιβώτια και.κιλά, 

από τον ανάδοχο του έργου της δωρεάν διανομής στους απόρους της χώρας 

201... με την επωνυμία. 

Ελέγχθηκε η ΒΕΒΑΙΩΣΗ ΜΕΛΟΥΣ ΤΗΣ ΕΠΙΤΡΟΠΗΣ Α' ΕΛΕΓΧΟΥ - ΦΟΡΤΩΣΗΣ 
που μας παραδόθηκε και διενεργήθηκε έλεγχος μακροσκοπικός, σήμανσης, 
συσκευασίας και σφράγισης του φορτίου σύμφωνα με την παραπάνω 
αναφερόμενη Κ.Υ.Α. 

Η αφιχθείσα ποσότητα παρεδόθη παρουσία μας, από τον εξουσιοδοτημένο 

εκπρόσωπο κ.του 

αναδόχου του έργου στους εκπροσώπους των παρακάτω φορέων εκπροσώπησης, 

σύμφωνα με την υπ’ αριθμ.Υπουργική Απόφαση 

κατανομής (ή ανακατανομής) ως κατωτέρω : 

Α/Α 

Δελτίο 

αποστολής/ημερομηνία 

Φορέας 

εκπροσώπησης 

Ποσότητα 
προϊόντος (σε 
κιλά) 

Αριθμός 

χαρτοκιβωτίων 






















ΠΑΡΑΤΗΡΗΣΕΙΣ : 


ΤΟΠΟΣ ΚΑΙ ΗΜΕΡΟΜΗΝΙΑ: 
Η ΕΠΙΤΡΟΠΗ Β' ΕΛΕΓΧΟΥ 


1 . 


2 . 


3. 


(ΟΝΟΜΑΤΕΠΩΝΥΜΟ, ΥΠΟΓΡΑΦΗ, ΣΦΡΑΓΙΔΑ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 6 

ΔΩΡΕΑΝ ΔΙΑΝΟΜΗ ΡΥΖΙΟΥ ΡΑΡΒΟΙίΕϋ 

ΠΕΡΙΦΕΡΕΙΑ. 

ΑΡΜΟΔΙΑ Δ/ΝΣΗ ΠΕΡΙΦΕΡΕΙΑΣ. 

Πρωτόκολλο παράδοσης - παραλαβής ρυζιού ΡΑΡΒΟΙΙ-Εϋ στον φορέα 
εκπροσώπησης 

Σήμερα, την ././201. 

στην.(τοπωνύμιο) ο εξουσιοδοτημένος 

εκπρόσωπος κ. ..της 

εταιρείας..(ανάδοχος) του έργου της δωρεάν 

διανομής ρυζιού ραΓόοίΙθό στους απόρους της χώρας, έτους 201... παρέδωσα 
στον κ., εξουσιοδοτημένο 


εκπρόσωπό του φορέα εκπροσώπησης με την 

επωνυμία .την 

παρακάτω ποσότητα προϊόντος: 


• ποσότητα σε κιλά.ρυζιού ραΓόοίΙθό 

• αριθμός χαρτοκιβωτίων =. 

• παρτίδα και αρ. δείγματος Σ.Ε.Τ.Δ.Θ. 


σύμφωνα με τα προβλεπόμενα στην υπ' αριθμ.Υπουργική 

Απόφαση κατανομής (ή ανακατανομής) του προϊόντος στους δικαιούχους και 
στον επισυναπτόμενο σ' αυτήν πίνακα δικαιούχων δωρεάν διανομής ρυζιού 
ραΓόοίΙθό. 

Η παράδοση έγινε παρουσία της αρμόδιας επιτροπής Β' ελέγχου. 

Το παρόν συνετάχθη εις τετραπλούν και υπογράφεται ως κατωτέρω : 

ΠΑΡΑΤΗΡΗΣΕΙΣ : 


Ο ΕΞΟΥΣΙΟΔΟΤΗΜΕΝΟΣ 
ΕΚΠΡΟΣΩΠΟΣ ΤΟΥ 
ΑΝΑΔΟΧΟΥ 


Ο ΕΞΟΥΣΙΟΔΟΤΗΜΕΝΟΣ 
ΕΚΠΡΟΣΩΠΟΣ ΤΟΥ 
ΦΟΡΕΑ ΕΚΠΡΟΣΩΠΗΣΗΣ 

(ΟΝΟΜΑΤΕΠΩΝΥΜΟ, ΥΠΟΓΡΑΦΗ, 
ΣΦΡΑΓΙΔΑ) 


(ΟΝΟΜΑΤΕΠΩΝΥΜΟ, ΥΠΟΓΡΑΦΗ, 

ΘΕΩΡΗΘΗΚΕ σφραγίδα) 

Η ΕΠΙΤΡΟΠΗ 
Β'ΕΛΕΓΧΟΥ 


1 . 


2 . 


3. 


(ΟΝΟΜΑΤΕΠΩΝΥΜΟ, 

ΥΠΟΓΡΑΦΗ) 






222 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 7 

ΔΩΡΕΑΝ ΔΙΑΝΟΜΗ ΡΥΖΙΟΥ ΡΑΡΒΟΙΙ-Εϋ 

ΠΕΡΙΦΕΡΕΙΑ. 

ΑΡΜΟΔΙΑ Δ/ΝΣΗ ΠΕΡΙΦΕΡΕΙΑΣ. 

ΣΥΓΚΕΝΤΡΩΤΙΚΗ ΚΑΤΑΣΤΑΣΗ ΠΑΡΑΔΟΣΗΣ & ΠΑΡΑΛΑΒΗΣ 
ΡΥΖΙΟΥ ΡΑΡΒΟΙΙ-Εϋ ΑΝΑ ΠΕΡΙΦΕΡΕΙΑΚΗ ΕΝΟΤΗΤΑ 

Με το παρόν βεβαιώνουμε ότι παραδόθηκαν από την ανάδοχο 

εταιρεία .του έργου δωρεάν διανομής ρυζιού 

ραΓόοίΙθό, έτους 201..., συνολικά . χαρτοκιβώτια 

και .κιλά, δηλαδή συνολική ποσότητα . κιλών, με 

σκοπό την παραλαβή από τους παρακάτω δικαιούχους φορείς εκπροσώπησης της 
περιοχής αρμοδιότητάς μας, αναλυτικά ως εξής : 


• Παραληφθείσα ποσότητα από τους δικαιούχους φορείς εκπροσώπησης 


ΦΟΡΕΑΣ ΕΚΠΡΟΣΩΠΗΣΗΣ 

ΑΡΙΘΜΟΣ ΤΕΛΙΚΩΝ 
ΔΙΚΑΙΟΥΧΩΝ 
(σιτιζόμενοι, άποροι ή 
άπορες οικογένειες) 

ΠΑΡΑΔΟΘΕΝΤΑ ΚΙΛΑ 

ΑΡΙΘΜΟΣ 

ΧΑΡΤΟΚΙΒΩΤΙΩΝ 

















ΣΥΝΟΛΟ 





• Μη παραληφθείσα ποσότητα, λόγω άρνησης παραλαβής από φορείς 
εκπροσώπησης ή άλλης αιτίας 


ΦΟΡΕΑΣ ΕΚΠΡΟΣΩΠΗΣΗΣ 

ΑΙΤΙΟΛΟΓΙΑ ΑΡΝΗΣΗΣ 

ΜΗ 

ΑΡΙΘΜΟΣ 


ΠΑΡΑΛΑΒΗΣ Ή ΑΛΛΗΣ 
ΑΙΤΙΑΣ ΜΗ 

ΠΑΡΑΔΟΣΗΣ/ΠΑΡΑΛΑΒΗΣ 
(όπως συνημμένο αντίγραφο 
εγγράφου του φορέα 
εκπροσώπησης ή/και της 

ΠΑΡΑΛΗΦΘΕΙΣΑ 
ΠΟΣΟΤΗΤΑ ΣΕ 
ΚΙΛΑ 

ΧΑΡΤΟΚΙΒΩΤΙΩΝ 


Σελίδα 12 από 17 

αρμόδιας Δ/νσης 
Περιφέρειας) 











ΣΥΝΟΛΟ 





• Η παραπάνω αδιάθετη ποσότητα αναδιανεμήθηκε εντός της Π. 
Ενότητας. στους παρακάτω φορείς εκπροσώπησης, 


σύμφωνα με το υπ' αριθμ. πρακτικό της επιτροπής Β' 

ελέγχου και τα σχετικά πρωτόκολλα παράδοσης - παραλαβής : 


ΦΟΡΕΑΣ ΕΚΠΡΟΣΩΠΗΣΗΣ 

ΠΟΣΟΤΗΤΑ ΑΝΑΔΙΑΝΟΜΗΣ 
(ΚΙΛΑ) 

ΑΡΙΘΜΟΣ ΧΑΡΤΟΚΙΒΩΤΙΩΝ 







ΣΥΝΟΛΟ 




• Αδιάθετη ποσότητα που προήλθε από άρνηση παραλαβής κάποιου φορέα 
εκπροσώπησης ή από άλλη αιτία και δεν αναδιανεμήθηκε εντός της 
Περιφερειακής Ενότητας: .κιλά. 

Στην υπηρεσία μας φυλάσσονται οι προβλεπόμενες κατά περίπτωση ονομαστικές 
καταστάσεις και όλα τα απαραίτητα δικαιολογητικά για την εφαρμογή του έργου 
και διατίθενται για εθνικούς και κοινοτικούς ελέγχους. 

Παρατηρήσεις: 


Σελίδα 13 από 17 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η ΕΠΙΤΡΟΠΗ Β' ΕΛΕΓΧΟΥ Θεωρήθηκε 

Ο ΔΙΕΥΘΥΝΤΗΣ 


(ΟΝΟΜΑΤΕΠΩΝΥΜΟ, 
ΥΠΟΓΡΑΦΗ, ΣΦΡΑΓΙΔΑ) 


(ΟΝΟΜΑΤΕΠΩΝΥΜΟ, ΥΠΟΓΡΑΦΗ) 

ΥΠΟΔΕΙΓΜΑ 8 

ΔΩΡΕΑΝ ΔΙΑΝΟΜΗ ΡΥΖΙΟΥ ΡΑΡΒΟΙίΕϋ 

ΠΕΡΙΦΕΡΕΙΑ. 

ΑΡΜΟΔΙΑ Δ/ΝΣΗ ΠΕΡΙΦΕΡΕΙΑΣ. 

ΕΚΘΕΣΗ ΕΛΕΓΧΟΥ ΕΠΙΤΡΟΠΗΣ Β’ ΕΛΕΓΧΟΥ 
ΔΩΡΕΑΝ ΔΙΑΝΟΜΗΣ ΡΥΖΙΟΥ ΡΑΚΒΟΙΙΕΡ έτους 201. 

Σύμφωνα με την υπ' αριθμ.Κ.Υ.Α., που αφορά στη 

δωρεάν διανομή ρυζιού ρθΓάοίΙθά στους απόρους της χώρας, έτους 201... και 
μετά από εισήγηση της αρμόδιας Δ/νσης Περιφέρειας, συγκροτήθηκε τριμελής 

επιτροπή Β' ελέγχου με την υπ’ αριθμ.Απόφαση του οικείου 

Προϊσταμένου της αρμόδιας διεύθυνσης της Περιφέρειας. 

Η εν λόγω επιτροπή προχώρησε στη διενέργεια των πιο κάτω ελέγχων και 
ενεργειών: 

ΕΛΕΓΧΟΙ ΣΕ ΚΑΘΕ ΦΟΡΕΑ ΕΚΠΡΟΣΩΠΗΣΗΣ, ΣΕ ΠΟΣΟΣΤΟ 5% ΤΩΝ 

ΤΕΛΙΚΩΝ ΔΙΚΑΙΟΥΧΩΝ ΤΟΥ 

(Τα στοιχεία της παρούσας Γ. ενότητας επαναλαμβάνονται στην παρούσα έκθεση τόσες 
φορές όσοι είναι και οι φορείς εκπροσώπησης της περιφέρειας αρμοδιότητάς μας, στους 
οποίους αναφερόμαστε ξεχωριστά) 

1 ος ΦΟΡΕΑΣ 

ΕΚΠΡΟΣΩΠΗΣΗΣ :. 

Ημερομηνία δειγματοληπτικού ελέγχου: ./..../201... 


Ο φορέας εκπροσώπησης με την 

επωνυμία . παρέλαβε 

ποσότητα .κιλών ρυζιού ραΓόοίΙθό για τις ανάγκες των δικαιούχων 


του, που ανέρχονται σε.(αριθμός) σιτιζόμενα άτομα, ή/και..(αριθμός) 

απόρων ατόμων που λαμβάνουν τη βοήθεια με τη μορφή οργανωμένου 

συσσιτίου, ή/και . (αριθμός) άπορα άτομα ή.(αριθμός) 

άπορες οικογένειες. 


1. Έλεγχος παραστατικών 

• Έλεγχος βιβλίου αποθήκης (εφόσον υπάρχει υποχρέωση τήρησης από 
το Νόμο), παραστατικών ή Μηχανογραφικής Καρτέλας 

Δεν 

□ ΥΠΑΡΧΕΙ □ ΔΕΝ ΥΠΑΡΧΕΙ □ απαιτείται 

από το Νόμο 

Ποσότητα: κιλά./χαρτοκιβώτια. 

• Δελτίο Αποστολής 

□ ΥΠΑΡΧΕΙ □ ΔΕΝ ΥΠΑΡΧΕΙ 

Ποσότητα: κιλά./χαρτοκιβώτια. 

• Πρωτόκολλο παράδοσης - παραλαβής 

□ ΥΠΑΡΧΕΙ □ ΔΕΝ ΥΠΑΡΧΕΙ 

Ποσότητα: κιλά. 


2. Κατάσταση τελικών δικαιούχων και κατανομή 

• Κατάσταση τελικών δικαιούχων που παρέλαβαν το προϊόν 


(ονοματεπώνυμο, Αρ. Δελτ. Ταυτότητας, Διεύθυνση, τηλέφωνο, την παραληφθείσα ποσότητα ανά 
δικαιούχο σύμφωνα με την υπουργική απόφαση κατανομής του προϊόντος, υπογραφή των 
δικαιούχων) 


Συμφωνία με την υποβληθείσα στην 
υπηρεσία; 


□ ΝΑΙ 


□ ΟΧΙ 


• Η παραληφθείσα ποσότητα .ρυζιού ρθΓόοίΙθό διανεμήθηκε 

σύμφωνα με την υπ' αριθμ .Υπουργική Απόφαση 

κατανομής και την υπ' αριθμ .Υπουργική Απόφαση 

ανακατανομής (αν υπάρχει ) 

□ ΝΑΙ □ ΟΧΙ 


Τυχόν υπόλοιπο ποσότητας, που παραμένει σήμερα αδιάθετη από το 
φορέα εκπροσώπησης στους τελικούς δικαιούχους : .κιλά 

2ος ΦΟΡΕΑΣ ΕΚΠΡΟΣΩΠΗΣΗΣ:. 

3ος ΦΟΡΕΑΣ ΕΚΠΡΟΣΩΠΗΣΗΣ :.κ.ο.κ 


3. ΛΟΙΠΑ ΣΤΟΙΧΕΙΑ ΚΑΙ ΠΑΡΑΤΗΡΗΣΕΙΣ ΤΗΣ ΕΠΙΤΡΟΠΗΣ Β 'ΕΛΕΓΧΟΥ 


Συνημμένα σας διαβιβάζουμε τυχόν εισηγήσεις της επιτροπής ελέγχου 
για την επιβολή κυρώσεων, έγγραφα παροχής εξηγήσεων των φορέων 
εκπροσώπησης του προγράμματος για διαπιστωθείσες παρατυπίες, 
αλληλογραφία με τους φορείς εκπροσώπησης για όποια θέματα 
προέκυψαν κατά τη διάρκεια της διανομής και δεν έχουν κοινοποιηθεί 
στην Δ/νση ΠΑΠ-Φυτών Μεγάλης Καλλιέργειας. 

ΤΗΝ ΠΑΡΟΥΣΑ ΕΚΘΕΣΗ ΣΥΝΤΑΣΣΕΙ ΚΑΙ ΥΠΟΓΡΑΦΕΙ Η ΕΠΙΤΡΟΠΗ 

Β ΕΛΕΓΧΟΥ (συσταθείσα με την υπ' αριθμ.απόφαση 

Προϊσταμένου της αρμόδιας διεύθυνσης της Περιφέρειας και ενεργούσα στα 
πλαίσια της υπ' αριθμ.ΚΥΑ) 

ΤΟΠΟΣ ΚΑΙ ΗΜΕΡΟΜΗΝΙΑ: 

1 . Θεωρήθηκε 

Ο ΔΙΕΥΘΥΝΤΗΣ 

2 . 


3. 


(ΟΝΟΜΑΤΕΠΩΝΥΜΟ, ΥΠΟΓΡΑΦΗ) (ΟΝΟΜΑΤΕΠΩΝΥΜΟ, ΥΠΟΓΡΑΦΗ, 

ΣΦΡΑΓΙΔΑ) 

Η παρούσα έκθεση διαβιβάζεται στη Δ/νση ΠΑΠ- Φυτών Μεγάλης Καλλιέργειας 

νια ενηυέρωση και επιβολή τυχόν κυρώσεων υετά από εισήγησή υας, σύυΦωνα 

υε το άρθρο 12 της παοούσης. 

















228 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήΐίρ://νννννν.β 1 . 9 τ - β-πιαϊΙ: ννβόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 











































































